Enstenin kummeli tai merirasti on vuonna 1856 rakennettu merenkulun turvalaite samannimisellä luodolla Hangon edustalla Suomenlahdella. Se rakennettiin Skomakaren kummelin pariksi opastamaan aluksia Hankoniemen ja Jungfrusundin väliselle väylälle. Merkit kuuluvat Krimin sodan jälkeen rakennetun noin kolmenkymmenen samanlaisen puukummelin ryhmään, joista kaikki muut ovat tuhoutuneet. Enstenin kummeli on kahdesta jäljellä olevasta parempikuntoinen.